**ΑΔΑ:** 692ΝΩ1Λ-Ψ3Α

**ΑΡΙΘ. ΠΡΩΤ.: 1264/18-3-2019**

**ΑΠΟΣΠΑΣΜΑ**

Από το πρακτικό της 10ης /8-3-2019  τακτικής Συνεδρίασης του Δημοτικού Συμβουλίου.

Στη Σαμοθράκη σήμερα 8-3-2019 ημέρα Παρασκευή και ώρα 14:00 μ.μ το Δημοτικό Συμβούλιο Σαμοθράκης συνήλθε σε τακτική συνεδρίαση ύστερα από  την αρίθμ. πρωτ.: 979/4-3-2019 πρόσκληση του Προέδρου του Δημοτικού Συμβουλίου που δημοσιεύτηκε στον ειδικό χώρο ανακοινώσεων (πίνακα ανακοινώσεων) του Δήμου Σαμοθράκης και επιδόθηκε με αποδεικτικό στους Συμβούλους, για συζήτηση και λήψη αποφάσεων στα κατωτέρω θέματα της ημερήσιας διάταξης θέματα.

**ΘΕΜΑ: 15ο «Περί έγκρισης εισήγησης της Οικονομικής Επιτροπής για την**

**επιβολή και καθορισμό αντιτίμου για την συμμετοχή των ενδιαφερόμενων στα προγράμματα Άθλησης για όλους περιόδου 2019-2020»**

**ΑΡΙΘΜ. ΑΠΟΦΑΣΗ: 54**

Πριν από την έναρξη της συνεδρίασης αυτής ο Πρόεδρος του Δημοτικού

Συμβουλίου διαπίστωσε ότι σε σύνολο δεκαεπτά (17) συμβούλων ήταν:

|  |  |
| --- | --- |
| **ΠΑΡΟΝΤΕΣ** | **ΑΠΟΝΤΕΣ** |
| 1. Παπάς Παναγιώτης- Δημ. Σύμβουλος | 1. Ατζανός Παναγιώτης- Δημ. Σύμβουλος |
| 2. Κορδώνια Ευγενία- - » » | 2. Μόραλη Αντωνάκη Χρυσάνθη- » » |
| 3. Λάζαρης Αλέξανδρος - » » | 3.Φωτεινού Φωτεινός- » » |
| 4. Γλήνιας Μιχαήλ- » » | 4. Ταμπάκης Νικόλαος- » » |
| 5. Γαλατούμος Νικόλαος- » » | 5. Λαζανδρέας Κων/νος- » » |
| 6. Πρόξενος Χρήστος- » » | 6. Βογιατζής Ιωάννης - » » |
| 7. Βάβουρα Ευαγγελία- » » |  |
| 8. Μισέντου Φράγκου Άννα- » » |  |
| 9. Κουτράκη Μαρία- » » |  |
| 10.Σκαρλατίδης Αθανάσιος- » » |  |
| 11. Στεργίου Εμμανουήλ- » » |  |
|  | (Δεν προσήλθαν αν και κλήθηκαν νόμιμα) |

Στη συνεδρίαση παραβρέθηκε και ο Δήμαρχος κ. Βίτσας Αθανάσιος και η υπάλληλος του Δήμου Βραχιώλια Ευαγγελία για την τήρηση των πρακτικών της συνεδρίασης.

Ύστερα από την διαπίστωση της απαρτίας ο Πρόεδρος του Δημοτικού Συμβουλίου κήρυξε την έναρξη της συνεδρίασης και εισηγήθηκε ως εξής:

Με την από 28/2/2019 εισήγησή του του Αυτοτελές Τμήματος Προγραμματισμού και Ανάπτυξης του Δήμου, μας εισηγείται ως εξής:

Σύμφωνα με το άρθρο19 παρ.1 του ΒΔ 24-9/20-10-1958, σε αυτούς που χρησιμοποιούν δημοτικά ή κοινοτικά κτήματα, έργα ή υπηρεσίες, ο δήμος ή η κοινότητα δικαιούται να επιβάλει τέλη ή δικαιώματα, που ορίζονται με απόφαση του δημοτικού συμβουλίου.

Σύμφωνα με την εγκύκλιο του ΥΠΕΣΔΔΑ 2/2077/14-1-2005 και τη σχετική νομολογία το Δημοτικό Συμβούλιο είναι υποχρεωμένο, κατά τη λήψη των σχετικών κανονιστικών αποφάσεων περί επιβολής ανταποδοτικών τελών, να θεσπίζουν τέτοιους κανόνες, κριτήρια και συντελεστές, ώστε τα επιβαλλόμενα τέλη να είναι αντικειμενικά, δίκαια και ανάλογα της παρεχόμενης υπηρεσίας και της ωφελιμότητας σε κάθε κατηγορία υπόχρεων. Θα πρέπει αυστηρά να τηρείται η θεμελιώδης αρχή της ανταποδοτικότητας και κατά συνέπεια η αύξηση των τελών πρέπει να είναι ανάλογη µε την αύξηση του κόστους των παρεχόμενων υπηρεσιών. Η µη ικανοποίηση των ανωτέρω κριτηρίων, που επιτάσσεται από τη φύση των τελών ανταποδοτικού χαρακτήρα, αποστερεί τις αποφάσεις επιβολής τους από το στοιχείο της νομιμότητας.

Με την περίπτωση ζ της παρ 1 του άρθρου 72 του ν. 3852/10 ορίζεται ότι η οικονομική επιτροπή εισηγείται προς το δημοτικό συμβούλιο την επιβολή τελών, δικαιωμάτων και εισφορών. Συνεπώς για τη λήψη απόφασης του Δημοτικού Συμβουλίου περί επιβολής τελών, δικαιωμάτων και εισφορών απαιτείται μετά την 1/1/2011 η προηγούμενη εισήγηση της οικονομικής επιτροπής.

Προκειμένου να προχωρήσει Ο Δήμος Σαμοθράκης στην υλοποίηση προγραμμάτων Άθλησης για όλους την περίοδο 2019-2020, η Οικονομική Επιτροπή με την 27/2019 απόφασή της εισηγείται προς το Δημοτικό Συμβούλιο την **επιβολή μηνιαίου αντιτίμου** στους συμμετέχοντες στα προγράμματα Άθλησης για όλους κατόπιν κατάρτισης κανονισμού λειτουργίας προκειμένου να εξασφαλιστούν τα έσοδα για την κάλυψη των λειτουργικών δαπανών των τμημάτων ως εξής:

* **Αντίτιμο ποσού 10,00 €** **μηνιαίως** για τους συμμετέχοντες στις δραστηριότητες ¨*Βόλει¨* και *¨Μπάσκετ¨* του τμήματος «*Αθλητισμός και Παιδί»* που θα λειτουργήσει στα πλαίσια του Προγράμματος Άθλησης για όλους περιόδου 2019-2020.
* **Αντίτιμο ποσού 15,00 €** **μηνιαίως** για τους συμμετέχοντες στην δραστηριότητα ¨*Πρόγραμμα εκγύμνασης μέσω παιχνιδιού (μπάσκετ ή βόλεϊ)¨ του* τμήματος «*Αθλητισμός νέων»* που θα λειτουργήσει στα πλαίσια του Προγράμματος Άθλησης για όλους περιόδου 2019-2020
* **Αντίτιμο ποσού 15,00 € μηνιαίως** για τους συμμετέχοντες στην δραστηριότητα ¨*Αεροβική*¨ του τμήματος *«Αθλητισμός και γυναίκα»* που θα λειτουργήσει στα πλαίσια του Προγράμματος Άθλησης για όλους περιόδου 2019-2020.

Το Δημοτικό Συμβούλιο αφού έλαβε υπόψη τις διατάξεις του άρθρου 72 του Ν. 3852/2010, την αρίθμ. 27/2019 απόφαση της Οικονομικής Επιτροπής, το άρθρο 4 του Κανονισμού Λειτουργίας Προγραμμάτων Άθλησης για Όλους, Δράσεων Εναλλακτικών Δραστηριοτήτων Αθλητικής Αναψυχής και λοιπών εκδηλώσεων του Δήμου Σαμοθράκης που εγκρίθηκε με την αρίθμ. 53/2019 απόφαση του Δημοτικού Συμβουλίου και κατόπιν διαλογικής συζήτησης,

**Αποφασίζει ομόφωνα**

Α. Επιβάλει **μηνιαίο αντίτιμο** στους συμμετέχοντες στα προγράμματα Άθλησης για όλους προκειμένου να εξασφαλιστούν τα έσοδα για την κάλυψη των λειτουργικών δαπανών των τμημάτων όπως αναφέρονται στο εισηγητικό σκέλος της αρίθμ. 27/2019 απόφασης της Οικονομικής Επιτροπής.

Β. **Καθορίζει το μηνιαίο αντίτιμο** στους συμμετέχοντες στα προγράμματα Άθλησης για όλους κατόπιν κατάρτισης κανονισμού λειτουργίας προκειμένου να εξασφαλιστούν τα έσοδα για την κάλυψη των λειτουργικών δαπανών των τμημάτων της παρούσας απόφασης ως εξής:

* **Αντίτιμο ποσού 10,00 €** **μηνιαίως** για τους συμμετέχοντες στις δραστηριότητες ¨*Βόλει¨* και *¨Μπάσκετ¨* του τμήματος «*Αθλητισμός και Παιδί»* που θα λειτουργήσει στα πλαίσια του Προγράμματος Άθλησης για όλους περιόδου 2019-2020.
* **Αντίτιμο ποσού 15,00 €** **μηνιαίως** για τους συμμετέχοντες στην δραστηριότητα ¨*Πρόγραμμα εκγύμνασης μέσω παιχνιδιού (μπάσκετ ή βόλεϊ)¨ του* τμήματος «*Αθλητισμός νέων»* που θα λειτουργήσει στα πλαίσια του Προγράμματος Άθλησης για όλους περιόδου 2019-2020
* **Αντίτιμο ποσού 15,00 € μηνιαίως** για τους συμμετέχοντες στην δραστηριότητα ¨*Αεροβική*¨ του τμήματος *«Αθλητισμός και γυναίκα»* που θα λειτουργήσει στα πλαίσια του Προγράμματος Άθλησης για όλους περιόδου 2019-2020

Η παρούσα απόφαση να αποσταλεί για έλεγχο νομιμότητας στην οικεία Αποκεντρωμένη Διοίκηση (άρθρου 225 παρ.1α του ν.3852/2010, όπως αντικαταστάθηκε και ισχύει με το άρθρο 116 του Ν.4555/2018), να δημοσιευτεί σύμφωνα με τα οριζόμενα στην παρ. 4 του άρθρου 79 του ν.3463/2006 και να αναρτηθεί στο διαδικτυακό τόπο του Προγράμματος Δι@ύγεια σύμφωνα με τις διατάξεις της παρ.4 του άρθρου 2 του ν.3861/2010, όπως ισχύει.

Αφού συντάχθηκε και αναγνώστηκε το πρακτικό αυτό υπογράφεται όπως παρακάτω:

Ο Πρόεδρος του Δημοτικού Συμβουλίου Τα Μέλη Ο Γραμματέας

Παπάς Παναγιώτης (Υπογραφές) Φωτεινού Φωτεινός

Ακριβές Απόσπασμα

Ο Δήμαρχος

Βίτσας Αθανάσιος